पश्चिम सुमात्रा
पश्चिम सुमात्रा दक्षिणपूर्व एशिया के इण्डोनेशिया देश के सुमात्रा द्वीप पर स्थित एक प्रान्त है। यह द्वीप के मध्य-पश्चिम भाग में स्थित है। पश्चिमी तट से हिन्द महासागर में कुछ दूरी पर स्थित मेंतावाई द्वीपसमूह भी इसी प्रान्त का भाग हैं। पश्चिम सुमात्रा मिनंगकाबाऊ लोगों की ऐतिहासिक मातृभूमि है जो मलेशिया और इण्डोनेशिया की संस्कृति पर बहुत प्रभावशाली रहे हैं।